CELEX: 32019D0638
Language: fi
Date: 2019-04-15 00:00:00
Title: Neuvoston päätös (EU) 2019/638, annettu 15 päivänä huhtikuuta 2019, vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen sopimuspuolten konferenssin neljännessätoista kokouksessa Euroopan unionin puolesta otettavasta kannasta yleissopimuksen liitteisiin II, VIII ja IX tehtäviin tiettyihin muutoksiin

24.4.2019   
               
               
                  FI
               
               
                  Euroopan unionin virallinen lehti
               
               
                  L 109/19
               
            
         NEUVOSTON PÄÄTÖS (EU) 2019/638,
         annettu 15 päivänä huhtikuuta 2019,
         vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen sopimuspuolten konferenssin neljännessätoista kokouksessa Euroopan unionin puolesta otettavasta kannasta yleissopimuksen liitteisiin II, VIII ja IX tehtäviin tiettyihin muutoksiin
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Vaarallisten jätteiden maan rajan ylittävien siirtojen ja käsittelyn valvontaa koskeva Baselin yleissopimus, jäljempänä ’yleissopimus’, tuli voimaan vuonna 1992, ja unioni teki sen neuvoston päätöksellä 93/98/ETY (1).
                  
               
                     (2)
                  
                  
                     Yleissopimus sekä taloudellisen yhteistyön ja kehityksen järjestön (OECD) neuvoston päätös C(2001)107/FINAL hyödynnettävien jätteiden maan rajan ylittävien siirtojen valvonnasta tehdyn päätöksen C(92)39/FINAL tarkistamisesta, jäljempänä ’OECD:n päätös’, pannaan unionissa täytäntöön Euroopan parlamentin ja neuvoston asetuksella (EY) N:o 1013/2006 (2).
                  
               
                     (3)
                  
                  
                     Yleissopimuksen mukaan sopimuspuolten konferenssi harkitsee ja hyväksyy tarpeen mukaan muutoksia yleissopimukseen. Yleissopimukseen tehtävät muutokset hyväksytään sopimuspuolten konferenssin kokouksessa.
                  
               
                     (4)
                  
                  
                     Sopimuspuolten konferenssin odotetaan neljännessätoista kokouksessaan harkitsevan ja hyväksyvän tarpeen mukaan muutoksia yleissopimuksen liitteisiin. Kyseisillä muutoksilla lisättäisiin nimikkeitä yleissopimuksen liitteisiin II ja VIII ja tarkistettaisiin yleissopimuksen liitteessä IX olevaa nimikettä B3010.
                  
               
                     (5)
                  
                  
                     Norjan toimittamat ehdotukset yleissopimuksen liitteiden II, VIII ja IX muuttamisesta jaettiin sopimuspuolille 26 päivänä lokakuuta 2018. Liitteen IX muuttamista koskevan ehdotuksen oikaisu jaettiin sopimuspuolille 6 päivänä joulukuuta 2018. Ehdotusten myötä muovijäte, joka edellyttää erityistä harkintaa, sekä vaarallinen muovijäte, jotka esitetään yleissopimuksen liitteiden II ja VIII uusiin kohtiin, kuuluisivat yleissopimuksen valvontajärjestelmän piiriin, kun taas yleissopimuksen liitteessä IX olevaan tarkistettuun nimikkeeseen B3010 sisältyvällä vaarattomalla muovijätteellä voitaisiin edelleen käydä kauppaa maiden välillä yleissopimuksen nykyisten edellytysten mukaisesti.
                  
               
                     (6)
                  
                  
                     Unionin olisi kannatettava yleissopimuksen liitteisiin ehdotettujen muutosten tavoitteita, koska niillä osaltaan parannetaan muovijätteen viennin valvontaa, estetään muovijätteen vienti maihin, joissa ei ole riittävää infrastruktuuria jätteen tehokasta keräämistä ja ympäristöä suojelevaa jätehuoltoa varten, tuetaan muovijätteen ympäristöä suojelevaa jätehuoltoa, vähennetään riskiä siitä, että muovijätettä joutuu ympäristöön, ja ehkäistään merten roskaantumisesta johtuvaa maailmanlaajuista ympäristöongelmaa. Unionin olisi kuitenkin ehdotettava ja kannatettava muutoksia Norjan ehdottamiin yleissopimuksen liitteitä koskeviin muutosehdotuksiin, jotta kyseisten muutosten soveltamisalaa voitaisiin tarkentaa ja tekstiä parantaa sekä vahvistaa kyseisten muutosten soveltamista varten asianmukainen päivä, joka on yleissopimuksen 18 artiklassa tarkoitetun päivän jälkeen, ja siten helpottaa niiden täytäntöönpanoa ja täytäntöönpanon valvontaa.
                  
               
                     (7)
                  
                  
                     On asianmukaista säilyttää nykyinen vaarattomien muovijätteiden, mukaan lukien tietyt vaarattomien jätteiden seokset, siirtoja koskeva tilanne unionissa ja Euroopan talousalueella, mikä tarkoittaa sitä, ettei yleissopimuksen liitteeseen II lisättävästä nimikkeestä johtuvaa valvontajärjestelmää sovelleta tällaisiin siirtoihin. Tätä varten unionin olisi sovellettava tarpeellisessa määrin OECD:n päätöksessä vahvistettuja menettelyjä sekä yleissopimuksen mukaista menettelyä, jolla tehdään sopimuspuolien tai yleissopimukseen kuulumattomien valtioiden kanssa kahdenvälisiä, monenvälisiä tai alueellisia sopimuksia tai järjestelyjä, jotka koskevat vaarallisten jätteiden ja muiden jätteiden maan rajan ylittävää siirtoa, sen varmistamiseksi, että vaarattomien muovijätteiden, mukaan lukien tietyt vaarattomat muovijätteiden seokset, siirrot eivät joudu lisävalvonnan kohteeksi unionissa ja Euroopan talousalueella yleissopimuksen liitteeseen II tehtävän muutoksen hyväksymisen tai yleissopimuksen liitteessä IX olevan nimikkeen B3010 tarkistamisen johdosta.
                  
               
                     (8)
                  
                  
                     On aiheellista määrittää kanta, joka otetaan unionin puolesta sopimuspuolten konferenssin neljännessätoista kokouksessa yleissopimuksen liitteiden II, VIII ja IX muuttamiseen, koska kyseiset muutokset tulevat olemaan unionia sitovia ja voivat ratkaisevasti vaikuttaa unionin oikeuden sisältöön, erityisesti asetukseen (EY) N:o 1013/2006,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen, jäljempänä ’yleissopimus’, sopimuspuolten konferenssin neljännessätoista kokouksessa unionin puolesta otettava kanta on tukea yleissopimuksen liitteisiin II, VIII ja IX tehtävien muutosten hyväksymistä muovijätteitä koskevien nimikkeiden lisäämiseksi ja tarkistamiseksi, jollei seuraavista näkökohdista muuta johdu:
               
                           a)
                        
                        
                           Unioni tukee Norjan ehdottamia muutoksia vaarattomia muovijätteitä koskevan uuden nimikkeen, johon on sovellettava yleissopimuksen valvontajärjestelmää, lisäämiseksi yleissopimuksen liitteeseen II, edellyttäen että kyseisen nimikkeen selvennetään kattavan myös vaarattomien muovijätteiden seokset ja että kyseinen nimike on selvästi määritelty muun muassa yleissopimuksen liitteessä IX olevan nimikkeen B3010 selkeällä sanamuodolla, jotta sopimuspuolten velvoitteiden täytäntöönpanoa ja valvontaa voitaisiin helpottaa vaarattomia muovijätteitä koskevan uuden nimikkeen yleissopimuksen liitteeseen II lisäämisen yhteydessä;
                        
                     
                           b)
                        
                        
                           Unioni tukee Norjan ehdottamia muutoksia vaarallisia muovijätteitä koskevan uuden nimikkeen, johon on sovellettava valvontajärjestelmää, lisäämiseksi yleissopimuksen liitteeseen VIII, edellyttäen että kyseisen nimikkeen selvennetään kattavan myös vaarallisten muovijätteiden seokset;
                        
                     
                           c)
                        
                        
                           Unioni tukee Norjan ehdotusta tarkistaa yleissopimuksen liitteessä IX oleva nimike B3010 vaarattomien muovijätteiden osalta, joihin ei saa soveltaa valvontajärjestelmää, ellei tällainen jäte sisällä yleissopimuksen liitteessä I olevaan luokkaan kuuluvaa ainetta siinä määrin, että siinä esiintyy yleissopimuksen liitteessä III mainittu vaarallinen ominaisuus, edellyttäen että kyseistä ehdotusta muutetaan siten, että
                           
                                       i)
                                    
                                    
                                       soveltamisalaa tarkennetaan, jotta kyseiseen kohtaan sisällytetään ainoastaan muovimateriaalit, jotka eivät ole seoksia ja jotka on tarkoitettu kierrätettäviksi tai uudelleenkäytön valmisteluun, mieluiten rajoitettuna yleissopimuksen liitteessä IV olevan nimikkeen R3 mukaiseen toimenpiteeseen;
                                    
                                 
                                       ii)
                                    
                                    
                                       tekstiä parannetaan ja yleissopimuksen liitteessä IX olevan nimikkeen B3010 määritelmää yksinkertaistetaan, jotta sopimuspuolten velvoitteiden täytäntöönpanoa ja valvontaa voitaisiin helpottaa kyseisen nimikkeen tarkistamisen yhteydessä, erityisesti koska kyseinen nimike liittyy yleissopimuksen liitteessä II olevaan vaarattomia muovijätteitä koskevaan ehdotettuun nimikkeeseen;
                                    
                                 
                     
                           d)
                        
                        
                           Unioni ehdottaa ja kannattaa sitä, että muutosten soveltamista varten vahvistetaan asianmukainen päivä, joka on yleissopimuksen 18 artiklassa tarkoitetun päivän jälkeen.
                        
                     
            
               2.   Jos vaarattomia muovijätteitä koskevan uuden nimikkeen lisääminen liitteeseen II tai yleissopimuksen liitteessä IX olevan nimikkeen B3010 tarkistaminen tai molemmat hyväksytään yleissopimuksen sopimuspuolten konferenssin neljännessätoista kokouksessa, unioni toteuttaa tarpeellisessa määrin OECD:n päätöksen ja yleissopimuksen 11 artiklan mukaisesti vaaditut toimet sen varmistamiseksi, että nykyinen vaarattomien muovijätteiden, mukaan lukien tietyt vaarattomien muovijätteiden seokset, siirtoja koskeva valvonta säilyy ennallaan.
            
         
         
            2 artikla
            Unionin edustajat voivat jäsenvaltioita kuullen sopia 1 artiklassa tarkoitetun kannan tarkentamisesta sopimuspuolten konferenssin neljännessätoista kokouksessa tapahtuvan kehityksen valossa paikalla tapahtuvien koordinointikokousten aikana ilman neuvoston uutta päätöstä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 15 päivänä huhtikuuta 2019.
            
               
                  Neuvoston puolesta
               
               
                  Puheenjohtaja
               
               P. DAEA
            
         
         
            (1)  Neuvoston päätös 93/98/ETY, tehty 1 päivänä helmikuuta 1993, vaarallisten jätteiden maan rajan ylittävien siirtojen ja käsittelyn valvontaa koskevan yleissopimuksen (Baselin yleissopimus) tekemisestä yhteisön puolesta (EYVL L 39, 16.2.1993, s. 1).
         
            (2)  Euroopan parlamentin ja neuvoston asetus (EY) N:o 1013/2006, annettu 14 päivänä kesäkuuta 2006, jätteiden siirrosta (EUVL L 190, 12.7.2006, s. 1).